पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। देवी अहिल्या विमानतल से संचालित स्पाइस जेट एयरलाइंस और टूर एजेंसी मेक माय ट्रिप ने इंदौर से दिल्ली की एक ऐसी फ्लाइट बुक कर ली, जो वास्तव में चलती ही नहीं है। मामले का खुलासा उस वक्त हुआ जब शुक्रवार को यात्री एअरपोर्ट पर पहुंचे। खास बात यह कि विमानतल के डिस्प्ले बोर्ड पर भी फ्लाइट की राइट टाइम होने की जानकारी दी जाती रही। मामले की शिकायत के बाद विमानतल प्रबंधन ने जांच शुरू कर दी है।
धोखे के शिकार यात्री डॉ. शैलेष गुप्ता ने बताया कि वे पत्नी डॉ. शैफाली और दो बच्चों के साथ छुट्टियों में लेह-लद्दाख जाना चाहते थे। उन्होंने 21 अप्रैल को मेक माय ट्रिप डॉट कॉम से 7 जून को इंदौर से दिल्ली और दिल्ली से श्रीनगर जाने का टिकट करवाया। 17 जून को वापसी की भी बुकिंग करवाई। सभी फ्लाइट स्पाइस जेट की थी। उन्होंने करीब 53 हजार रुपए का ऑनलाइन पेमेंट भी किया। गुरुवार को उन्हें मेक माय ट्रिप की ओर से एसएमएस मिला जिसमें बताया गया कि फ्लाइट सुबह 8.10 बजे जाएगी। वे परिवार के साथ सुबह पौने सात बजे एयरपोर्ट पहुंचे। शेष त्न पेज १२ पर
यहां स्पाइस जेट का चेक इन काउंटर बंद था। जब 7.30 बजे तक काउंटर नहीं खुले तो वे एयरपोर्ट मैनेजर एमएल शर्मा के पास पहुंचे। शर्मा से उन्होंने कहा कि फ्लाइट के लिए अब तक चेक इन शुरू नहीं हुआ है। शर्मा ने कहा कि मुझे इसकी जानकारी नहीं है। इसी कक्ष में डिस्प्ले बोर्ड पर जानकारी चल रही थी कि यह फ्लाइट समय पर है। जब डॉ. गुप्ता ने उन्हें डिस्प्ले बोर्ड दिखाया तो शर्मा ने स्पाइस जेट के स्टाफ को बुलवाया।
कुछ देर में स्पाइस जेट की एक महिला कर्मचारी ने शर्मा से कहा कि यह फ्लाइट कैंसिल हो गई है। इस पर यात्रियों ने कहा कि आपने इसकी कोई जानकारी नहीं दी और डिस्प्ले बोर्ड भी ऑन टाइम बता रहा है। काफी बहस के बाद एयर लाइंस स्टाफ ने उनसे कहा कि आपने मेक माय ट्रिप से टिकट बुक करवाई थी। आपकी कांटेक्ट डिटेल हमारे पास नहीं थी। इसीलिए हम फ्लाइट कैंसिल होने की जानकारी आपको नहीं दे पाए।
विमानतल प्रबंधन से शिकायत : परेशान यात्रियों ने लिखित शिकायत एयरपोर्ट प्रबंधन से की। वे मेक माय ट्रिप के ऑफिस पहुंचे तो वहां से यह कहकर टाल दिया कि आप कंपनी के हेल्पलाइन नंबर (18002002028) पर फोन करें। हालांकि उक्त नंबर पर किसी ने बात नहीं की। इस नंबर पर जब भास्कर ने भी कॉल किया लेकिन ये नंबर कनेक्ट ही नहीं हुआ।
नहीं है ऐसी कोई फ्लाइट
॥इंदौर एयरपोर्ट से स्पाइस जेट की कोई फ्लाइट सुबह दिल्ली जाती ही नहीं है। ट्रेवल एजेंसी ने कैसे इसका टिकट बुक किया और एयरपोर्ट के डिस्प्ले बोर्ड में कैसे इसकी जानकारी दिखाई गई, यह जांच के बाद ही बता पाऊंगा।
-आर.एन. शिंदे, एयरपोर्ट डायरेक्टर
देखना पड़ेगा कैसे हुई गलती
॥अगर फ्लाइट थी ही नहीं और टिकट बुक हो गया है तो यह गलती ट्रेवल एजेंसी की है। एयरपोर्ट के डिस्प्ले बोर्ड पर फ्लाइट की जानकारी कैसे आई, यह जांच के बाद ही बताया जा सकता है।
- प्रीति डे, पीआरओ, स्पाइस जेट एयरलाइंस
यहां करें शिकायत
: एयरपोर्ट डायरेक्टर- 98932-89455 : एयरपोर्ट मैनेजर- 94250-57716 : उपभोक्ता फोरम- रेसीडेंसी क्लब के सामने, आजाद नगर पुलिस चौकी के पास जीपीओ (0731-2711030)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva bho_Deva hin_Deva bho_Deva zho_Hant eng_Latn